laion/Wikipedia-Exotic huggingface dataset:
סידני במקסימום

סידני במקסימום (באנגלית: Sydney to the Max) היא סדרת טלוויזיה קומית אמריקאית משנת 2019. הסדרה נוצרה על ידי מארק רייזמן ושודרה בערוץ דיסני מ-25 בינואר 2019. בסדרה מככבים רות ריגי, אווה קולקר, ג'קסון דולינגר, כריסטיאן ג'יי סיימון, איאן ריד קסלר וקרוליין ריה. סידני ריינולדס היא ילדה בת 12 המתגוררת בפורטלנד, אורגון עם אביה מקס וסבתה מצד אביה ג'ודי, כשהיא מנווטת את החיים בחטיבת הביניים עם חברתה הטובה אוליב. כל פרק של חצי שעה כולל קטע פלאשבק שנערך ב-1992, המפרט את מקס בן ה-12 וחברו ליאו, ששניהם עובדים בקניון קניות בבעלות אביו של ליאו. שני הקטעים מראים את סידני ומקס הצעיר מגיעים למצבים דומים. קומדיה המתרחשת במקביל בהווה ובפלשבקים לשנות ה-90. סידני ריינולדס, נערה מוחצנת שלומדת בחטיבת הביניים, חיה עם אביה מקס וסבתה הנמרצת והפרוגרסיבית ג'ודי, שלושה דורות תחת קורת גג אחת. סידני ריינולדס (רות איגי) - תלמידת חטיבת ביניים חברותית; שמה האמצעי מתגלה כוואלאס ב"As Bad as She Gets". אוליב (אווה קולקר) - חברתה הטובה ביותר של סידני שיש לה ארבעה אחים; שם המשפחה שלה מתגלה כרוזלסקי ב"ציד בכיתה טובה"; שמה האמצעי מתגלה כאן ב"As Bad as She Gets". מקס ריינולדס (ג'קסון דולינגר) - שחי עם אמו ג'ודי; שמו המלא מתגלה כמקסוול קית' ריינולדס ב"As Bad as She Gets". ליאו (כריסטיאן ג'יי סיימון) - חבר ילדות של מקס שנראה בפלאשבקים שלו; שם משפחתו מתגלה כ-Webb ב"מלך השונות"; שמו המלא מתגלה כלאונרד לורנס ווב ב"As Bad as She Gets". ליאו הוא בן דודה של אלישה, ולפיכך בן הדוד הראשון לעתיד הוסר מסידני. מקס ריינולדס (איאן ריד קסלר) - אביה המגן של סידני ובעל חנות האופניים, ריינולדס רידס, שגידל את סידני מאז שאשתו, אלישה, מתה 5 שנים לפני אירועי הסדרה ב-2019; ברגעים מסוימים יש לו פלאשבקים לימי חטיבת הביניים שלו; שמו המלא מתגלה כמקסוול קית' ריינולדס ב"As Bad as She Gets". ג'ודי (קרוליין ריאה) - סבתה הרוחנית של סידני ואמו של מקס שעוזרת למקס לגדל את סידני; בפלאשבקים, היא משגיחה על מקס בזמן שאביו דאג לא עובד כטייס בעיר אחרת עם לוח זמנים בלתי צפוי. סגן המנהל וירמאני (ריזוואן מאנג'י) - סגן המנהל של בית הספר התיכון קלרה ברטון שהיה סגן המנהל מאז ילדותו של מקס. אמי (ג'וליה גרסיה) - חברתם והחברה הגאה והטובה לכיתה של סידני ואוליב; שם המשפחה שלה מתגלה כמנדוזה ב"רוק דה צף". סופיה (אמיליה ריי) - חברתם והחברה הגאה והטובה לכיתה של סידני ואוליב. הסדרה מרובת המצלמות זכתה לתאורה ירוקה על ידי ערוץ דיסני ב-6 בספטמבר 2018, והייתה אמורה לצאת לאקרנים בתחילת 2019. הסדרה נוצרה על ידי מארק רייזמן, המשמש גם כ-showrunner, מפיק בפועל וכותב. בסדרה מככבים רות ריגי בתור סידני ריינולדס, איאן ריד קסלר בתור מקס, כריסטיאן ג'יי סיימון בתור ליאו, אווה קולקר בתור אוליב, קרוליין ריאה בתור ג'ודי, והעולה החדשה ג'קסון דולינגר בתפקיד יאנג מקס. הסדרה מופקת על ידי It's a Laugh Productions. ב-19 בנובמבר 2018, הוכרז שהסדרה תעלה לאקרנים ב-25 בינואר 2019. שיר הנושא מופק ונכתב על ידי קיי הנלי, מישל לואיס ודן פטי ובביצועם של רות ריגי ודן קונקלין. ב-16 בינואר 2019, ערוץ דיסני פרסם את רצף הפתיחה הרשמי. ב-23 במאי 2019, הוכרז כי ערוץ דיסני חידש את הסדרה לעונה שנייה. ב-21 בנובמבר 2019, הוכרז כי ערוץ דיסני חידש את הסדרה לעונה שלישית, לקראת הבכורה של העונה השנייה. "סידני במקסימום", במסד הנתונים הקולנועיים IMDb (באנגלית) "סידני במקסימום", באתר Rotten Tomatoes (באנגלית) "סידני במקסימום", באתר דיסני+ סדרות (באנגלית) "סידני במקסימום", במסד הנתונים הקולנועיים KinoPoisk (ברוסית)
אני גרוט

אני גרוט (באנגלית: I Am Groot) היא סדרת טלוויזיה מונפשת אמריקאית שנוצרה עבור שירות הסטרימינג דיסני+, המבוססת על הדמות גרוט מהיקום הקולנועי של מארוול (MCU). הסדרה מורכבת מסרטונים בהפקת אולפני מארוול, בבימויה של קירסטן לפור. הסדרה הוכרזה בדצמבר 2020. הפקת ההנפשה של הסדרה החלה באוגוסט 2021, כאשר לפור הצטרפה כבמאית בנובמבר 2021. ביוני 2022, דיסני+ פרסמו פוסטר ראשוני לסדרה, שחשף שהסדרה תורכב מסרטונים קצרים ותעלה לדיסני+ ב-10 באוגוסט 2022. הסדרה עלתה לשירות הסטרימינג דיסני+ ב-10 באוגוסט 2022, כחלק מהשלב הרביעי ביקום הקולנועי של מארוול. כל סרטון עוקב אחר בייבי גרוט כשהוא גדל בגלקסיה, יוצא להרפתקאות עם דמויות חדשות ומסתבך בצרות. וין דיזל - בייבי גרוט: חבר בשומרי הגלקסיה. עץ חוצני. שותפו של רוקט. בראדלי קופר - רוקט ראקון: דביבון מהונדס גנטית. שותפו של גרוט ומבין את שפתו. חבר בשומרי הגלקסיה. צייד ראשים. שולט בנשק ובטקטיקות צבאיות. מופיע בפרק "היצירה הגדולה". בדצמבר 2020, נשיא אולפני מארוול, קווין פייגי, הכריז על "אני גרוט", סדרה של סרטים קצרים בכיכובה של בייבי גרוט. באפריל 2021, ג'יימס גאן, הכותב והבמאי של סרטי שומרי הגלקסיה, אישר שהסדרה תהיה מונפשת, כאשר גאן משמש כמפיק בפועל בסדרה. ביוני, וין דיזל, שמדבב את גרוט ב-MCU, אמר שפייגי נרגש מסיפור שתוכנן עבור גרוט לחזור לכוכב שלו. קירסטן לפור הוכרזה כבמאית ומפיקה של הסדרה בנובמבר 2021. "אני גרוט", במסד הנתונים הקולנועיים IMDb (באנגלית) "אני גרוט", באתר Rotten Tomatoes (באנגלית) "אני גרוט", באתר Metacritic (באנגלית) "אני גרוט", באתר דיסני+ סדרות (באנגלית) "אני גרוט", במסד הנתונים הקולנועיים KinoPoisk (ברוסית) Ethan Anderton, The Guardians of the Galaxy Holiday Special Coming Before Vol. 3, SlashFilm.com, ‏2020-12-10 (באנגלית אמריקאית) Patrick Hipes, Patrick Hipes, Disney+ Day: All The Streamer’s Film & TV News From Premiere Dates To Series Orders, Deadline, ‏2021-11-12 (באנגלית אמריקאית) Michael Schneider, Children’s & Family Creative Arts Emmys 2023 Full Winners List: Disney, Netflix Lead, Variety, ‏2023-12-17 (באנגלית אמריקאית) Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית)
ראשון

האם התכוונתם ל... יום ראשון ראשון – כינוי מקוצר (מבוטא במלעיל) לעיר ראשון לציון ראשונים – כינוי לתקופת פעילות של רבנים הראשון לציון – הרב הראשי הספרדי I (אלבום) (מכונה גם "הראשון") – אלבום הבכורה של אריק ברמן מקור ראשון – עיתון ישראלי ראשון (עיתון ספורט) – שבועון כדורגל ישראלי ראשונים (פירושונים)
גבעות פלאוורז

גבעות פלאוורז (באנגלית: Flowers Hills) הן רכס גבעות המשתרעות לאורך הקצה המזרחי של רכס סנטינל, בהרי אלזורת' בארץ אלזוורת' שבאנטארקטיקה. לרכס הגבעות צורת משולש. אורכו של רכס גבעות פלאוורז 34.6 קילומטרים; רוחבו של רכס גבעות פלאוורז 11.5 קילומטרים. שיא גובהו של הרכס הגבעות 1,504 מטרים מעל פני הים (בפסגת דיקי); רכס הגבעות גובל בקרחון הנסן וקרחון דייטר שממערב ומצפון לגבעות; רכס הגבעות גובל בזרם הקרח ראטפורד שממזרח לגבעות; רכס הגבעות גובל בעמק סיקרה שמדרום-מזרח לרכס גבעות פלאוורז; מעבר קוסטינברוד מפריד בין רכס הגבעות לבין רמת דויראן. הדום הקרח לארדיה וכן קרחון ואלוגה מנקזים את רכס הגבעות. לרכס הגבעות צורת משולש. הגבעות מופו לראשונה על ידי הסקר הגאולוגי של ארצות הברית בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1957–1959. שמו של רכס הגבעות ניתן לו על ידי הוועדה המייעצת לשמות אנטארקטיים. הרכס נקרא על שמו של אדווין סי. פלאוורז (Edwin C. Flowers), שהיה מטאורולוג בתחנת הקוטב הדרומי בשנת 1957. מידע כללי
תהילים קט"ז

תהילים קט"ז הוא המזמור המאה ושישה עשר בספר תהילים (לפי המספור בוולגטה ובתרגום השבעים, המזמור ממוספר כשני מזמורים, ה-114 וה-115). המזמור עוסק בתודה של אדם שהיה נתון בצרות גדולות. לאחר שניצל מפגעיו הקשים וממוות, הוא מודה לה' במעמד פומבי בבית ה'. פסוק י"א מובא בדרשה של הרונימוס העוסקת בפרדוקס השקרן. המזמור מכיל תשע עשרה פסוקים ונחלק לשלושה חלקים. המשורר פותח בגילוי שהוא אוהב שה' שומע לו:"אָהַבְתִּי כִּי יִשְׁמַע ה' אֶת קוֹלִי תַּחֲנוּנָי כִּי הִטָּה אׇזְנוֹ לִי וּבְיָמַי אֶקְרָא"(א-ב), וכעת כשהוא בצרה, הוא מבקש שה' ישמע לו:"וּבְשֵׁם ה' אֶקְרָא אָנָּה ה' מַלְּטָה נַפְשִׁי"(ד). בפסקה השנייה המשורר מתאר את ישועתו. בתחילה הוא מציין את רחמי ה' עליו:"חַנּוּן ה' וְצַדִּיק וֵאלֹהֵינוּ מְרַחֵם שֹׁמֵר פְּתָאיִם ה' דַּלֹּתִי וְלִי יְהוֹשִׁיעַ"(ה-ו), ואז הוא פונה לנפשו שיכולה לנוח "כִּי ה' גָּמַל עָלָיְכִי"(ז) ומתאר את ישועתו:"כִּי חִלַּצְתָּ נַפְשִׁי מִמָּוֶת אֶת עֵינִי מִן דִּמְעָה אֶת רַגְלִי מִדֶּחִי"(ח). ובסוף מציין שאף על פי שהיה חולה בשעתו ידע שהישועה לא תבוא מהאדם אלא מה':"הֶאֱמַנְתִּי כִּי אֲדַבֵּר אֲנִי עָנִיתִי מְאֹד אֲנִי אָמַרְתִּי בְחׇפְזִי כׇּל הָאָדָם כֹּזֵב"(י-יא). לאחר הישועה המשורר רוצה לשלם נדר לה' כאות תודה:"נְדָרַי לַה' אֲשַׁלֵּם נֶגְדָה נָּא לְכׇל עַמּו... לְךָ אֶזְבַּח זֶבַח תּוֹדָה וּבְשֵׁם ה' אֶקְרָא"(יד-יז), ובטקס ישתתפו כל העם כולו. טקס התודה יתרחש במקדש שבירושלים:"בְּחַצְרוֹת בֵּית ה' בְּתוֹכֵכִי יְרוּשָׁלָ‍ִם הַלְלוּיָהּ"(יט) המזמור הוא אחד מפרקי ההלל מאחר שהפרק הוא חלק מתפילת הלל, הולחנו רבים מפסוקיו והפכו לשירים: מה אשיב - זאנוויל ויינברגר, מקהלת מלכות ומקהלת הילדים חסידימלך, לחן של מונה רוזנבלום, במסגרת אירועי סיום הש"ס של דרשו. אהבתי - ידידיה וקסלר לחן של תומאס ניומן. מה אשיב לה' - גלעד פוטולסקי באלבום הנשמה לך 3 בלחן של הרב אביעזר וולפסון. מה אשיב - לחן של האדמו"ר רבי בן ציון הלברשטאם, בעל הקדושת ציון מבאבוב. מדיה וקבצים בנושא תהילים קט"ז בוויקישיתוף תהילים קט"ז מתוך פרויקט 929 הרב אליעזר מלמד הלכות הלל באתר פניני הלכה מה אשיב, בביצוע זאנוויל ויינברגר, מונה רוזנבלום, מקהלת מלכות ומקהלת הילדים חסידימלך, וידאו קליפ של השיר באתר יוטיוב (אורך: 11:01) אהבתי, בביצוע ידידה וקסלר, וידאו קליפ של השיר באתר יוטיוב (אורך: 4:36), 4 בנובמבר, 2018 מה אשיב להשם, בביצוע גלעד פוטולסקי, סרטון באתר יוטיוב (אורך: 6:43) מה אשיב, סרטון באתר יוטיוב (אורך: 11:02)
אנדרטה לזכר הרוגי המלכות

האנדרטה לזכר הרוגי המלכות ניצבת בעיר ראשון לציון ומוקדשת לזכרם של ארבעה עשר עולי הגרדום, שהוצאו להורג על ידי השלטון העות'מאני ושלטון המנדט הבריטי. האנדרטה ניצבת בצומת הרחובות ז'בוטינסקי ועולי הגרדום בדרום העיר. היא נישאת על גבי במה נמוכה שבהיקפה גינון ושלושה תרני דגלים. היא בנויה בתבנית של עמוד המורכב משתי קורות בטון צרות ורחבות הסמוכות זו לזו. בתחתית העמוד על גבי קורת רוחב מוצב פסל מתכת דמוי להבת זיכרון. על גבי חזית העמוד בראשו מופיעות המילים ניל"י, אצ"ל, לח"י - שלוש המחתרות שאנשיהן הוצאו להורג. סמוך לתחתיתו מופיעות המילים העם להרוגי מלכות - עלי גרדום קִדשוהו, וביניהן שמות עולי הגרדום לפי סדר הוצאתם להורג, כל אחד ושיוכו המחתרתי לידו. על גבי החזית האחורית של האנדרטה נכתבו שוב המילים ניל"י, אצ"ל, לח"י, ובתחתיתה תהילתם נצח. האנדרטה הוקמה ביוזמת איתן בלקינד, סגן ראש עיריית ראשון לציון, שהיה חבר מחתרת ניל"י. היא עוצבה על ידי אליקום גור ונחנכה בשנת 1965. מדיה וקבצים בנושא אנדרטה לזכר הרוגי המלכות בוויקישיתוף האנדרטה, באתר "יזכור" שניים מהארבעה עשר התאבדו מעט לפני המועד שנקבע להוצאתם להורג.
רוברט הולמס (מושל אורגון)

רוברט דניסון הולמס (באנגלית: Robert Denison Holmes;‏ 11 במאי 1909 – 6 ביוני 1976) היה עיתונאי ופוליטיקאי אמריקאי מאורגון, איש המפלגה הדמוקרטית, שכיהן כמושל אורגון ה-28 בשנים 1957–1959. הוא נולד במדינת ניו יורק ועבד בעיתונים ובתחנות רדיו טרם כניסתו לפוליטיקה. על אף שהיה רפובליקני בראשית הקריירה שלו, הוא נבחר מטעם הדמוקרטים לסנאט המדינתי של אורגון ולאחר מכן כמושל. רוברט הולמס נולד בעיירה קניסטיאו שבמדינת ניו יורק למשפחה של שישה ילדים. הוריו היו ג'ורג' הולמס, ברוקר, ואיימי (לבית קרארי) הולמס. ב-1925 הוא סיים את לימודיו התיכוניים בעיר רוצ'סטר, ולאחר סיום לימודיו עברה המשפחה לאורגון והתיישבה בפורטלנד. הולמס עבד לזמן קצר בכמה עיתונים בפורטלנד, וב-1928 החל ללמוד באוניברסיטת אורגון. ב-1932 הוא סיים את לימודיו ולאחר מכן שב לעסקי העיתונות ועבד בעיתונים The Oregon Journal ו-The Oregonian, שניהם בפורטלנד. ב-1937 עבר הולמס לעיר החוף אסטוריה, שם הוא היה מעורב בעסקי הפרסום ובשידורי רדיו, ובשנים 1943–1957 הוא היה המנהל הכללי של תחנת הרדיו המקומית KAST. מלכתחילה היה הולמס רפובליקני בהשקפותיו, והוא החל את הקריירה הפוליטית שלו במחוז קלאטסופ. בתחילה הוא שימש כחבר במועצת החינוך של העיר גירהארט שמדרום לאסטוריה, ולאחר מכן כחבר במועצת החינוך של כל בתי הספר הכפריים של המחוז. לאחר שהיה לדמוקרט, נבחר הולמס ב-1948 לסנאט של אורגון, וב-1952 נבחר לכהונה נוספת. הוא היה הסנאטור הדמוקרטי הראשון מטעם המחוז שלו מזה 64 שנים. הקריירה שלו כמחוקק עמדה בסימן של פעולות ההדיפה שלו כנגד צעדי חקיקה שאיימו על תעשיית הדיג, ובעיצומה של תקופת המקארתיזם הוא התנגד לשבועת האמונים המיוחדת שנאלצו המורים לשאת. הולמס גם תמך בהעברת חקיקה לזכויות האזרח, כמו חוק העסקה הוגנת והוצאה מחוץ לחוק של אפליה במקומות ציבוריים. ב-1953 הוא מונה על ידי המושל פול פטרסון כיושב ראש ועדת החינוך. בנובמבר 1956 נבחר הולמס כמושל אורגון לאחר שהביס בבחירות המקדימות של המפלגה הדמוקרטית את לו וואלס, ובבחירות הכלליות את אלמו סמית' הרפובליקני, שכנשיא הסנאט המדינתי הושבע כמושל במקומו של פטרסון שנפטר בעת כהונתו. הולמס היה מושל אורגון הראשון מטעם הדמוקרטים מזה 18 שנה, והדמוקרט הראשון מזה 22 שנה שנבחר למשרת המושל בבחירות. בעת כהונתו כמושל שאף הולמס להפוך את ממשלת המדינה ליעילה יותר ולכזאת שתגיב לצורכי המדינה. הוא תמך בהרחבת כוחו של הציבור ובביטול עונש המוות. במהלך כהונתו כמושל הוא המתיק את כל עונשי המוות שהוטלו. הולמס גם פעל לרפורמה במערכת החינוך, בתוכניות הרווחה ובקיצוץ המיסים ב-16 אחוזים. בבחירות של 1958 הוא נוצח על ידי מזכיר המדינה של אורגון, מארק הטפילד, כוכב עולה במפלגה הרפובליקנית באורגון. ב-1934 נשא הולמס לאישה את מרי הוי, ולשניים נולדו שני בנים. לאחר תום כהונתו כמושל, הנחה הולמס תוכנית על נושאים ציבוריים בתחנת הטלוויזיה KOIN שבפורטלנד, ובשנים 1969–1974 הוא היה חבר במועצה לחינוך גבוה של אורגון. בשנים 1961–1962 היה הולמס חבר בוועדה שנועדה להציע שינויים בחוקת אורגון. רוברט הולמס נפטר באסטוריה ב-6 ביוני 1976 כתוצאה ממחלת הסרטן. הוא נטמן בבית הקברות וילהלמס שבפורטלנד. מדיה וקבצים בנושא רוברט הולמס בוויקישיתוף רוברט הולמס באתר אגודת המושלים הלאומית (באנגלית) רוברט הולמס באתר The Political Graveyard (באנגלית) רוברט הולמס, באתר "Find a Grave" (באנגלית) "Robert Denison Holmes". Governors of Oregon. Oregon State Library. אורכב מ-המקור ב-23 בספטמבר 2006. נבדק ב-3 באוגוסט 2009. {{cite web}}: (עזרה)
טייץ (פירושונים)

האם התכוונתם ל... טייטס (צמודונים) - מכנסיים העשויים חומר גמיש וצמודים לגוף אישים ששם משפחתם טייץ אברהם בנימין טייץ – רב ליטאי, ולאחר השואה בארצות הברית ובישראל. אביו של רבי מרדכי פנחס מרדכי פינחס טייץ – רב אמריקאי, רבה של אליזבת, ניו ג'רזי. בנו של רבי אברהם בנימין
הדיוויזיה ה-189 (ורמאכט)

הדיוויזיה ה-189 הייתה דיוויזיית עתודה של הוורמכאט במהלך מלחמת העולם השנייה. הדיוויזיה הוקמה בפרידברג ב-26 בספטמבר 1942 והוצבה לאחר מכן במרכז צרפת. ב-6 בדצמבר 1942 שונה שמה לדיוויזיית הרגלים ה-189. במאי 1943 שימשה הדיוויזיה להקמת דיוויזיית הרגלים ה-356 ולאחר נחיתות בעלות הברית בדרום צרפת הדיוויזיה התפצלה ונלחמה בקבוצות קרב שונות. ב-8 באוקטובר 1944, שוב הוקמה דיוויזיית המילואים ה-189 על הריין העליון על בסיס הדיוויזיה ה-242, ובפברואר 1945 הושמדה היחידה בלחימה באלזס. הקמתה מחדש של דיוויזיית המילואים ה-189 שתוכננה ל-24 במרץ 1945 בוטלה זמן קצר לפני תום המלחמה. גנרל מיור פאול באואר (אוקטובר 1939 - יוני 1942) גנרל מיור אגון פון ניינדורף (יוני 1942 - אוקטובר 1943) גנרל לויטננט ריכרד פון שוורין (אוקטובר 1943 - ספטמבר 1944) גנרל מיור ארנסט פון באואר (ספטמבר - אוקטובר 1944) גנרל מיור יואכים דגנר (אוקטובר - נובמבר 1944) אוברסט אדוארד צורן (נובמבר 1944 - פברואר 1945) אוברסט מלוויג (פברואר - אפריל 1945) דיוויזיית המילואים ה-189 באתר lexikon-der-wehrmacht (בגרמנית) הדיוויזיה ה-189 באתר lexikon-der-wehrmacht (בגרמנית) ערך זה הוא קצרמר בנושא גרמניה ובנושא צבא. אתם מוזמנים לתרום לוויקיפדיה ולהרחיב אותו.
מייקל פאר

מייקל פאר (באנגלית: Michael Farr; נולד ב-1953) הוא עיתונאי וסופר בריטי, מומחה לסדרת הקומיקס "הרפתקאותיו של טינטין" ומחברה, הרז'ה. מייקל פאר נולד בשנת 1953 בפריז. אביו, וולטר פאר, היה עיתונאי בריטי. פאר התחנך בבית הספר הארו. הוא למד לתואר ראשון בהיסטוריה, ולאחר מכן לתואר שני באמנות יפה, בטריניטי קולג', קיימברידג'. לאחר שסיים את לימודיו החל פאר לעבוד כעיתונאי, בתחילה בסוכנות הידיעות רויטרס ולאחר מכן ככתב ראשי בדיילי טלגרף. בשנת 1978 פגש את הרז'ה, ומאז החל לחקור את קורות חייו ויצירתו. הוא היה הראשון שקיבל גישה מלאה לארכיון הרז'ה, לצורך כתיבת ספרו "טינטין: המדריך השלם". מאז כתב ספרים נוספים אודות טינטין והרז'ה, ותרגם עבודות בנושא לאנגלית. בשנת 2003 הופיע בסרט התיעודי "טינטין ואני". כיום גר פאר בלונדון עם אשתו ובתו, שתיהן עיתונאיות. .Tintin & Co Tintin: The Complete Companion Tintin, 60 years Of Adventure Vanishing Borders !Berlin! Berlin Tintin and the World of Hergé, מאת בנואה פיטרס Hergé and Tintin, Reporters, מאת פיליפ גודין The Adventures of Tintin at Sea, מאת איב מורו The Art of Hergé, Inventor of Tintin, מאת פיליפ גודין (3 כרכים) Tintin: Hergé's Masterpiece, מאת פייר שטרקס Tintin: The Art of Hergé, מאת מישל דאובר אתר האינטרנט הרשמי של מייקל פאר (באנגלית)
המגרסה (מלכיה)

המגרסה הייתה מתקן לעיבוד אבנים וייצור חצץ שנבנה בקיבוץ מלכיה ב-1950. המגרסה הייתה מקור ההכנסה העיקרי של היישוב בשנותיו הראשונות. המתקן הוזן מסלעים שנאספו בסביבת הקיבוץ ועובדו במגרסה לגדלים שונים של אבנים, ששימשו למטרות שונות. בשנות ה-60 ננטש המתקן ועמד בשיממונו עד לשיקומו ב-2019 והפיכתו לאתר תיירות. האתר הוכרז כאתר מורשת מטעם המועצה לשימור אתרי מורשת בישראל. קיבוץ מלכיה הוקם ב-1949. שנה לאחר מכן הוקם בשולי הקיבוץ, בסביבה עשירה בסלעים, מתקן לגריסת סלעים, כדי לאפשר לקיבוץ להתפרנס. היוזמה להקמת המתקן הייתה של חבר הקיבוץ פרול (רפאל) עצמון, והתכנון נעשה על ידי המהנדס א.ל. ליטובסקי. תוצרת המתקן, בצורת חצץ, נמכרה לכל יישובי הסביבה ושימשה גם לסלילת דרכים וכחומר גלם לתעשיית הבלוקים, ששימשו לבניית חלק ממבני הקיבוץ. בתקופת הפעלתו היה המתקן רווחי מאוד וסייע לחיזוק הכלכלי של הקיבוץ. בתחילת שנות ה-60 נגמרו כל הסלעים בקרבת המגרסה והקיבוץ החליט להדמים אותה. לאחר ההדממה ננטשה ולא נעשה בה שימוש, עד אישור התוכנית לשימורה ב-2018. חברי הקיבוץ שעבדו במתקן העמיסו ידנית את הסלעים מסביבת המגרסה לתוך סלים. הסלים נאספו על ידי משאית והובאו למתקן. מתקן הגריסה כלל את המרכיבים הבאים: משפך ההזנה: משפך מתכת ששימש להזנת הסלעים שנאספו בקרבת המתקן ובהמשך נחצבו במחצבה. גריסה: בתחתית משפך ההזנה היה מתקן לריסוק האבנים, שהונע על ידי מנוע דיזל רב עוצמה. מסוע כפות: מסוע שהעלה את החצץ הגרוס לראש מיכלי האגירה. נפה גלילית (תוף סובב): זהו ליבו של המתקן והוא הורכב משני חלקים: תוף מתכת עגול שבו נקדחו חורים בגדלים שונים (החל מחורים קטנים בתחילת התוף עד לחורים גדולים בקצהו השני) שאיפשרו לחצץ להתמיין לממגורות השונות בהתאם לגודלו. בורג חלזוני שהסתובב בתוך התוף והניע את החצץ הגרוס מנקודת ההזנה עד לקצה התוף. הממגורות (סילו): המתקן כלל שבע ממגורות לגדלים השונים של החצץ. לכל גודל ניתן שם שהצביע על גודלו (למשל: סומסומיה, עדשיה, פוליה, ג'זיה ועוד). שינוע התוצרת: בתחתית כל ממגורה נמצא פתח שאיפשר שפיכה של החצץ למשאיות שחנו בבסיס המבנה. לאחר הדממת המתקן בשנות ה-60 הוא עמד ללא שימוש עד ההחלטה ב-2018 לשמר אותו. תהליך השימור בוצע על יד המועצה לשימור אתרי מורשת בישראל בשיתוף משרד ירושלים ומורשת, משרד התרבות והספורט והקרן לשיקום מחצבות. תכנון הפרויקט בוצע על ידי משרד ז'ק-רייכר. תהליך השימור כלל: שחזור מסוע הכפות, הנפה ורצועות ההנעה. שיפוץ המנועים. תיקון מבנה הבטון (הממגורות) פיתוח השטח המקיף את המבנה. הפיתוח כלל סככות צל, מתקני ישיבה, נקודות שתייה, גינון, שבילי הליכה ונקודת הסברה קולית. האתר המשוחזר נחנך ב-21 באוקטובר 2021 והמבקרים במקום יכולים לחזות בהדגמה חיה של עבודת המתקן. מדיה וקבצים בנושא המגרסה בוויקישיתוף משה גלעד, שנים אכלו כאן חצץ, אבל המחצבה במלכיה תהפוך לפארק, באתר הארץ, 7 בינואר 2021 במקום מגרסה יקום פארק, באתר "גליל עולה", 6 בינואר 2021 רן חדוותי הונצח באתר המגרסה במלכיה, באתר News1 מחלקה ראשונה, 15 בפברואר 2022 חניכת המגרסה, באתר "מדיה 8", 21 באוקטובר 2021 נדב מן, בלדה לבוני קיבוץ: המלכים של מלכיה, באתר ynet, 20 במאי 2011 מחצבה ומגרסת מלכיה, באתר "מסבירן" טקס חניכת האתר, באתר פייסבוק בטקס הוסר גם הלוט מעל שלט הנצחה לזכרו של רן חדוותי, איש המועצה לשימור אתרים, שהיה פעיל בולט בפרויקט השיקום ונפטר לפני השלמתו
מקרוד

מקרוד או מקרוט (בערבית: مقروض או مقروط; בתעתיק מדויק: מקרוץ', שמשמעותו צביטה - הפעולה שעושים כדי למנוע את נזילת המימרח) היא סוג של עוגייה פופולרית במדינות צפון אפריקה וגם במלטה. אף שהכנת המקרוד כרוכה בעבודה רבה, נהוג להגישן בכל עונות השנה, ובמיוחד באירועים מיוחדים, כמו חגים ומסיבות אירוסים. כמאפה מסורתי במטבח התוניסאי, הטריפולטאי והאלג'יראי, היא נפוצה גם בצרפת, ישראל ומדינות אחרות בהן חיים יוצאי ארצות אלה. בישראל נהוג להכינן עבור שמחות וחגים, כמו חנוכה, פורים או במימונה. המקרוד עשויה מקמח, סולת, סוכר, שמן ומי ורדים, במילוי של תמרים מעוכים, ולעיתים שקדים ושומשום. העוגייה מגולגלת לרולדה, ונחתכת לפרוסות עבות, או מעוצבת כמו מעמול, לאחר מכן נאפת או מטוגנת בשמן עמוק עד להזהבה ומועברת לסירופ סוכר חם. מקור המתכון אינו ודאי. אפשר שמקורו בעיר קירואן, אשר כיום היא בתוניסיה, משם נפוץ בצפון אפריקה תחת שמות שונים. אפשר גם שמקורו בעמק המזאב, או ברמות האטלאס של אלג'יריה. מדיה וקבצים בנושא מקרוד בוויקישיתוף עוז תלם, עוגיות מקרוד מגולגלות במילוי תמרים, בבלוג האוכל The Kitchen Coach, 30 בנובמבר 2021 מיכל וקסמן, סולת ותמרים: מקרוד תוניסאי, באתר ynet, 15 במרץ 2011 מסורתית תמרים מהזן פטימי (فطيمي), הנפוץ בתוניסיה ובאלג'יריה Bonne table : le makrout ou les losanges au miel (בצרפתית) (ארכיון) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
אלסי ביי

אלזה סלסביק (בנורווגית: Elsa Søllesvik; נולדה ב-22 באפריל 1996), ידועה בשם הבמה שלה, אלסי ביי (בנורווגית: Elsie Bay, היא זמרת-יוצרת נורווגית. בגיל 14 היא וחברתה, אמילי, הקימו להקה, שזכתה לפרסום רב בנורווגיה. במרוצת השנים הופיעה ביי בקונצרטים רבים, ובשנת 2022 השתתפה בקדם הנורווגי לאירוויזיון 2022. ביי גדלה בעיירה סונדה שבקבינהרד, מערב נורווגיה. בגיל 13 עברה עם משפחתה לווסטלן. בצעירותה למדה שיעורי מוזיקה ופיתוח קול. כשלמדה בכיתה ח', היא וחברתה, אמילי האלנד אוסטרהיים, הקימו את הצמד המוזיקה "אלסה ואמילי". בינואר 2014 הן חתמו חוזה הקלטות עם חברת התקליטים סוני מיוזיק, והוציאו לאור את אלבום הבכורה שלהן, Endless Optimism. לאחר הוצאת האלבום קיבל הצמד מועמדות לפרס Spellemann בקטגוריית "פריצת השנה". אחד הסינגלים של האלבום, "Run", הפך ללהיט מקומי לאחר שנשמע בדרמה הטלוויזיונית "סקאם". בינואר אותה השנה יצא לאור האלבום השני, Kill Your Darlings. הוא כלל מספר סינגלים דוגמת "Au volant" ו-"Chains of Promises". בד בבד הופיעו אמילי ואלסי במספר קונצרטים ופסטיבלים כמו "Tysnesfest" ו-"by:Larm". הצמד התפרק באופן רשמי בדצמבר 2018. בשנים 2018–2020 התפרסמה ביי בעיקר מכתיבת שירים עבור אמנים אחרים. היא כתבה את השיר "Witch Woods" לאמי, אותו היא ביצעה בגמר המלודי גרנד פרי 2021. במקביל לכתיבת השירים, החלה לפרסם מוזיקה תחת שם הבמה שלה. היא בחרה את השם "אלסי", כיוון שכשנולדה הוריה שקלו לבחור עבורה שם זה. היא הוציאה לאור את הסינגל "Heaven Made", שהפך לאחר מהשירים המובילים של סדרת הטלוויזיה הדרום קוריאנית "Show Window: The Queen's House". היא יצאה לאקרנים בסתיו 2021. בינואר 2022 חשפה רשות השידור הנורווגית כי ביי תשתתף במהדורת המלודי גרנד פרי הקרובה, הקדם הנורווגי לאירוויזיון 2022. היא השתתפה בתחרות עם השיר "Death of Us" אותו כתבה עם יונאס הולטברג ינסן ואנדראס סטון יהנסון. היא סיימה במקום השלישי או הרביעי, והודחה לפני הדו-קרב המכריע בגמר התחרות. אלסי ביי, ברשת החברתית פייסבוק אלסי ביי, ברשת החברתית אינסטגרם אלסי ביי, ברשת החברתית טיקטוק אלסי ביי, באתר ספוטיפיי אלסי ביי, באתר MusicBrainz (באנגלית) "Announcement: is mi birthday 🎈". 2020-04-22. Elsa & Emilie Elsa & Emilie i «Skam» Årets MGP-deltakere er klare: Elsie Bay - Death Of Us MGP-artistene for 2022 er her 쇼윈도 : 여왕의 집 Part.3 Subwoolfer er Norges bidrag til Eurovision
סאבוולפר

סאבוולפר (בנורווגית: Subwoolfer) הוא צמד מוזיקלי נורווגי, שהוקם בשנת 2021. הצמד מורכב משני הזמרים הנורווגים בן אדמס וגואטה אורמאסן. במשך יותר משנה, זהותם אינה הייתה ידועה והם כינו את עצמם כ"ג'ים וקית'". הם השתתפו בקדם הנורווגי לאירוויזיון 2022 ונבחרו לייצג עם השיר "Give That Wolf a Banana". ב-10 בינואר 2022 חשפה רשות השידור הנורווגית (NRK) כי סאבוולפר ישתתפו בקדם הנורווגי לאירוויזיון 2022, "מלודי גרנד פרי". הם לא חשפו את זהותם, ואף עוטים מסכת זאב, כפפות וחליפה בעת הופעותיהם. שם הלהקה הוא שילוב של המילים הלועזיות "Subwoofer" (סאב וופר) ו-"Wolf" (זאב). לרגל עונת המלודי גרנד פרי סירב הצמד להשיב על שאלות העיתונאים לגבי זהותם. במקום זאת, הם פרסמו סיפור מומצא אודות הצמד. לטענתם, הוא הוקם לפני 4.5 מיליארד שנים בירח. מספר ספקולציות הועלו ופורסמו ברשתות החברתיות לגבי זהותם של חברי הצמד. בין השמות שיוחסו אליו ניתן למנות את סירקוס אליאסן, אריק וקריב והאחים אלביס. סאבוולפר הוכרזו כחלק מהאמנים שהעפילו אוטומטית לגמר הקדם הנורווגי, עם השיר "Give That Wolf a Banana" (תיתן לזאב הזה בננה). הם היו אמורים לבצע את שירם ב-29 בינואר 2022, ברבע הגמר הרביעי של התחרות, אך בעקבות מגבלות מגפת הקורונה בנורווגיה הופעתם התבטלה. הם ביצעו אותו בגמר הקדם, ב-19 בפברואר, והגיעו למקום הראשון עם 368,106 נקודות. ב-10 במאי 2022 ביצעה להקת סאבוולפר את "Give That Wolf a Banana" על בימת חצי הגמר הראשון של אירוויזיון 2022. בשלב חצי הגמר הגיע הצמד למקום השישי עם 177 נקודות ובכך עלתה נורווגיה לגמר. בשלב הגמר הגיעו למקום העשירי עם 182 נקודות. ב-4 בפברואר 2023, הופיע הצמד בגמר "מלודי גרנד פרי 2023". במהלך ביצוע בכורה של שירם החדש, הם הורידו את המסכות וחשפו את זהותם המסתורית לאחר למעלה משנה של סודיות מוחלטת. מדיה וקבצים בנושא סאבוולפר בוויקישיתוף אתר האינטרנט הרשמי של סאבוולפר (באנגלית) סאבוולפר, ברשת החברתית פייסבוק סאבוולפר, ברשת החברתית אקס (טוויטר) סאבוולפר, ברשת החברתית אינסטגרם סאבוולפר, ברשת החברתית טיקטוק סאבוולפר, סרטונים בערוץ היוטיוב סאבוולפר, במסד הנתונים הקולנועיים IMDb (באנגלית) סאבוולפר, באתר אפל מיוזיק (באנגלית) סאבוולפר, באתר ספוטיפיי סאבוולפר, באתר סאונדקלאוד (באנגלית) סאבוולפר, באתר Last.fm (באנגלית) סאבוולפר, באתר AllMusic (באנגלית) סאבוולפר, באתר MusicBrainz (באנגלית) סאבוולפר, באתר דיזר סאבוולפר, באתר Yandex.Music (ברוסית) סאבוולפר, באתר Discogs (באנגלית) סאבוולפר, באתר Songkick (באנגלית) סאבוולפר, באתר Genius סאבוולפר, באתר אמזון מיוזיק MGP-artistene for 2022 er her Kryptisk om MGP-rykter MGP-aktuelle Subwoolfer ute med musikkvideo Norway: Are Ylvis behind Subwoolfer’s Melodi Grand Prix 2022 entry? Subwoolfer - Dere er avslørt! MGP 2022 (ENG SUBS) Tror du også det er Ylvis-brødrene? Subwoolfer utsetter Melodi Grand Prix-opptreden etter corona-smitte Subwoolfer rammet av korona – NorthKid inn som erstatter Utsetter Melodi Grand Prix-opptreden